[{"text_idx": "#000005", "text": "\u201eEesti Vabariigi preemiad 2020\u2032\u2032 koondab lood meie riigi va\u0308a\u0308rikaimate tunnustuste \u2013 teaduspreemiate, F. J. Wiedemanni keeleauhinna ning spordi-, kultuuri- ja hariduspreemiate \u2013 laureaatidest, nende to\u0308o\u0308st ja sa\u0308ravatest ning erakordsetest saavutustest.\nSee on raamat ko\u0303ige teravamatest tippudest, erilistest kordaminekutest, mis on vormistunud professionaalsest vo\u0303imekusest, sisemisest po\u0303lemisest ja raamidest va\u0308lja murdmisest, aga ka vaimustusest ning kompromissitust armastusest oma eri- vo\u0303i tegevusala vastu. Iga lugu nende kaante vahel on kui ood arukusele ja to\u0308o\u0308kusele, mis koos lihvivad loomulikud talendid oma ala va\u0308ljapaistvaimateks esindajateks."}, {"text_idx": "#000006", "text": "Kogumik u\u0308hendab ja u\u0308lendab neid, kes on muutnud meie ko\u0303igi elu Eestimaal paremaks ja ilusamaks. Selle la\u0308bivat mo\u0303tet iseloomustavad kultuuri eluto\u0308o\u0308preemia laureaadi Paul-Eerik Rummo so\u0303nad preemiate u\u0308leandmisel: \u201eSisuliselt ju oleme u\u0308le vaimu ja keha, humanitaaria ja reaalia, kunsti ja teaduse, teaduse ja religiooni, poliitika ja juriidika, majanduse ja sotsiaalia, o\u0308konoomika ja o\u0308koloogia ja nii edasi ja nii tagasi veidratest vastandamistest. Sest meil on aru peas.\u201d Sellesse on koondunud teadmised ja va\u0308a\u0308rtused, mis on just meile ja just praegu meie oma riigis ko\u0303ige olulisemad."}]